**NR. 790 /30.04. 2025**

**R E F E R A T**

cu privire la aprobarea situațiilor financiare anuale ale Regiei de Administrare a Domeniului

Public și Privat al Județului Arges R.A. la 31.12.2024.

Regia de Administrare a Domeniului Public si Privat al Județului Arges R.A. a fost inființată in baza Hotărârii Consiliului Județean Argeş nr. 175 din 20.09.2010 , având sediul în Pitești , județul Argeş , inregistrată la Oficiul Registrului Comerțului sub nr. J 2010000981038, cod unic de inregistrare RO 27457340, a desfăşurat in anul 2024 activități de prestări servicii ,realizând următorii indicatori:

-venituri totale - 5.338.877 lei

-cheltuieli totale - 4.797.010 lei

-profit brut - 541.867 lei

- profit impozabil - 541.867 lei

-impozit pe profit - 86.699 lei

-profit net - 455.168 lei

Profitul net in sumă de 455.168 lei, s-a propus sa fie repartizat conform OG.nr.64/2001 actualizata, pe următoarele destinații:

- vărsăminte la Consiliul Județean Argeş - 227.584 lei

- surse proprii de finantare - 227.584 lei

Repartizarea profitului net s a efectuat cu respectarea prevederillor O.G. 64 /2001 cu privire la repartizarea profitului la societățile naționale, companiile naționale și societățile comerciale cu capital integral sau majoritar de stat , precum și la regiile autonome .

Mentionam că , situațiile financiare la 31.12.2024 au fost avizate in şedinta Consiliului de Administratie al Regiei din data de 11 .04.2025 , conform Deciziei nr.3.

La întocmirea situațiilor financiare anuale au fost respectate prevederile Legii contabilității nr. 82 /1991, republicată , cu modificările și completările ulterioare, O.M.F.P. nr. 1802/2014 pentru aprobarea reglementărilor contabile conforme cu directivele europene , cu modificările și completările ulterioare , O.M.F.P. nr.107/20.01.2025,cu privire la principalele aspecte legate de întocmirea și depunerea situațiilor financiare anuale și a raportărilor contabile anuale ale operatorilor economici la unitățile teritoriale ale Ministerului Finanțelor Publice.

Toate operațiunile economico-financiare derulate de către R.A.D.P.P.ARGES R.A. au fost consemnate în documente primare și în contabilitatea sintetică și analitică în mod cronologic și sistematic, cu respectarea principiilor, tehnicilor și instrumentelor prevăzute în reglementările lega- le în vigoare.

Informțiile cuprinse în anexele bilanțului contabil reflectă în mod veridic datele consemnate în contabilitatea analitică și sintetică, care a reprezentat sursa ce a stat la baza întocmirii lor.

Contul de profit și pierdere reflectă într-o manieră fidelă rezultatele financiare obținute de către R.A.D.P.P.ARGES R.A. în cursul anului 2024 , concretizate într-un rezultat (profit) brut al exercițiului ce însumează 541.867 lei.

Profitul impozabil a fost în sumă de 541.867 lei și determinarea lui s-a făcut cu respectarea prevederilor consemnate în Legea 227/2015 privind Codul Fiscal și normele metodologice referitoare la aplicarea Codului Fiscal actualizat, impozitul pe profit calculat este în sumă de 86.699 lei, iar profitul net inregistrat în sumă de 455.168 lei.

Față de cele prezentate, vă supunem aprobarii includerea pe ordinea de zi a ședinței Consiliului Județean Argeș, a proiectului de hotărâre privind aprobarea situațiilor financiare anuale ale R.A.D.P.P.Argeș R.A.și a Contului de Profit și Pierdere pe anul 2024.

**DIRECTOR GENERAL,**

**EDUARD DUMITRU CIOCNITU**

**DIRECTOR ECONOMIC ,**

**CAMELIA ȚULUCA**